Joju George കോണ്ഗ്രസ്ജോജു തര്ക്കത്തില് സമവായ സാധ്യത അണയുന്നു, ജോജുവിനെതിരെ കൂടുതല് സമര പരിപാടികള്ക്ക് കോണ്ഗ്രസ് കൊച്ചി: വൈറ്റില ഹൈവേ ഉപരോധത്തെ തുടര്ന്നുള്ള ജോജു ജോര്ജ്ജ് joju george കോണ്ഗ്രസ്സ് congress തര്ക്കത്തില് സമവായ സാധ്യത അടയുന്നു. പാര്ട്ടിയിലെ മുതിര്ന്ന നേതാക്കള് ഉള്പ്പടെ ജോജുവിനെതിരെ നിലപാട് ആവര്ത്തിച്ചതോടെ കൂടുതല് സമരപരിപാടികളിലേക്ക് കടക്കാനാണ് എറണാകുളം ഡിസിസിയുടെ തീരുമാനം. ജോജുവിന്റെ കാര് തകര്ത്ത കേസില് അറസ്റ്റിലാകാനുള്ള ആറ് പ്രതികള് പൊലീസിന് മുന്പാകെ കീഴടങ്ങുന്ന കാര്യത്തില് നാളെ കോണ്ഗ്രസ് തീരുമാനമെടുക്കും. പരസ്പര വിട്ടു വീഴ്ചയില് ഖേദം അറിയിച്ച് കേസില് നിന്ന് പിന്മാറുക എന്നതിനായിരുന്നു നീക്കം നടത്തിയത്. എറണാകുളത്തെ കോണ്ഗ്രസ് നേതാക്കളും ജോജു ജോര്ജ്ജിന്റെ സുഹൃത്തുക്കളും ഇക്കാര്യത്തില് ധാരണയായെങ്കിലും കെ സുധാകരന് ഉള്പ്പടെ മുതിര്ന്ന നേതാക്കള് ജോജുവിനെതിരെ വിമര്ശനം കടുപ്പിച്ചതാണ് തിരിച്ചടിയായത്. സംഭവം പിന്നിട്ട് ഒരാഴ്ചയാകുമ്ബോള് സമൂഹമാധ്യമങ്ങളില് നിന്നടക്കം അക്കൗണ്ടുകള് താത്കാലികമായി റദ്ദാക്കി പരസ്യപ്രസ്താവനകള് നിന്ന് വിട്ട് നില്ക്കുകയാണ് ജോജു. താരസംഘടനയായ അമ്മയുടെ ഭാരവാഹികളോ മുതിര്ന്ന താരങ്ങളോ ഇടപെടുമെന്ന സൂചന ആദ്യഘട്ടത്തില് ഉണ്ടായിരുന്നെങ്കിലും അത്തരം നീക്കങ്ങളും നിലവില് ഇല്ല. സിപിഎമ്മിന്്റെ വഴിതടയല് സമരം തടഞ്ഞിരുന്നെങ്കില് ജോജുവിന്്റെ അനുശോചനയോഗം നടത്തേണ്ടി വരുമായിരുന്നു: കെ.സുധാകരന് സിപിഎം ഗൂഡാലോചനയാണ് സമവായ നീക്കങ്ങള്ക്ക് തിരിച്ചടിയായെന്ന ആരോപണം ആവര്ത്തിക്കുകയാണ് കോണ്ഗ്രസ്. ജോജുവിനെതിരെ കേസ് എടുക്കാത്തതില് മഹിള കോണ്ഗ്രസ്സിന്റെ നേതൃത്വത്തില് സമരപരിപാടികള്ക്ക് തുടക്കമിടും. ബുധനാഴ്ചയാണ് മരട് പൊലീസ് സ്റ്റേഷന് മാര്ച്ച്. നാളെ കോണ്ഗ്രസ് സംസ്ഥാന വ്യാപകമായി നടപ്പാക്കുന്ന ചക്രസ്തംഭന സമരത്തിന് ശേഷം തുടര്ന്നുള്ള നിയമനടപടികള് ആലോചിക്കും. Joju George ജോജുവിനെതിരെ നിലപാട് കടുപ്പിച്ച് കോണ്ഗ്രസ്, പൊലീസ് ഒത്തുകളിക്കുന്നുവെന്ന് കെ ബാബു ജോജുവിന്റെ കാര് തകര്ത്ത കേസില് മുന് മേയര് ടോണി ചമ്മണി ഉള്പ്പടെ ഇനിയും ആറ് പ്രതികളെ കൂടി അറസ്റ്റ് ചെയ്യാനുണ്ട്. സമവായചര്ച്ചകള് നിലച്ചതോടെ പ്രതികളുടെ ടവര് ലൊക്കേഷന് കേന്ദ്രീകരിച്ച് അന്വേഷണം തുടരുന്നുവെന്ന് കൊച്ചി പൊലീസും വ്യക്തമാക്കി.ഈ കേസില് കക്ഷി ചേരണമെന്ന ജോജു ജോര്ജ്ജിന്റെ അപേക്ഷയിലും നാളെ കോടതിയില് നിന്ന് തീരുമാനമുണ്ടായേക്കും.കേസില് അറസ്റ്റിലായ രണ്ട് കോണ്ഗ്രസ് പ്രവര്ത്തകര് നിലവില് റിമാന്ഡിലാണ്.